Acatistul Sfantului Ierarh Spiridon
(12/25 decembrie)
Rugaciunile incepatoare:
In numele Tatalui si al Fiului si al Sfantului Duh, Amin.
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Imparate ceresc, Mangaietorule, Duhul adevarului, Care pretutindenea esti si toate le implinesti, Vistierul bunatatilor si datatorule de viata, vino si Te salasluieste intru noi, si ne curateste pe noi de toata intinaciunea si mantuieste, Bunule, sufletele noastre.
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Slava Tatalui si Fiului si Sfantului Duh si acum si pururea si in vecii vecilor. Amin.
Preasfanta Treime, miluieste-ne pe noi. Doamne, curateste pacatele noastre. Stapane, iarta faradelegile noastre. Sfinte, cerceteaza si vindeca neputintele noastre, pentru Numele Tau.
Doamne miluieste, Doamne miluieste, Doamne miluieste.
Slava Tatalui si Fiului si Sfantului Duh si acum si pururea si in vecii vecilor. Amin.
Tatal nostru, Care esti in ceruri, sfinteasca-Se Numele Tau, vie imparatia Ta, fie voia Ta, precum in cer si pe pamant. Painea noastra cea spre fiinta, da ne-o noua astazi, si ne iarta noua gresalele noastre, precum si noi iertam gresitilor nostri. Si nu ne duce pe noi in ispita, ci ne izbaveste de cel rau.
Pentru rugaciunile Preasfintei Nascatoare de Dumnezeu, ale Sfintilor Parintilor nostri si ale tuturor Sfintilor, Doamne Iisuse Hristoase, Fiul lui Dumnezeu, miluieste-ne pe noi. Amin.

Condacele si Icoasele:
Condacul 1:
Aparatorului credintei dreptmaritorilor, Cuviosului Parintelui nostru Spiridon, sa-i aducem din inima marturisiri multumitoare, toti care prin ale lui intelepte invataturi ne-am luminat cu credinta, si sa-i cantam: Bucura-te, Sfinte Ierarhe Spiridoane, mare facator de minuni!

Icosul 1:
Popoarele credinciosilor cunoscand multimea minunilor tale, prin care ai rusinat pornirea ereticilor cea fara judecata asupra credintei noastre, cu umilinta te laudam pe tine, cu cantari ca acestea:

Bucura-te, ierarhul Mantuitorului Hristos;
Bucura-te, scaparea celor ce nazuiesc catre tine;
Bucura-te, indreptatorul credintei;
Bucura-te, ajutatorul celor necajiti;
Bucura-te, ca mintea paganilor tu o intuneci;
Bucura-te, ca si tu ai lucrat stralucirea credintei;
Bucura-te, ca pe protivnici vitejeste i-ai gonit;
Bucura-te, cel ce pururea noua te-ai aratat purtator de biruinta;
Bucura-te, faclia care luminezi pe cei din intunericul pacatului;
Bucura-te, cel ce cu blandete primesti la tine pe cei gresiti;
Bucura-te, invatatorul dogmelor crestinesti;
Bucura-te, care cu negraita dulceata indreptezi pe cei nepriceputi;
Bucura-te, Sfinte Ierarhe Spiridoane, mare facator de minuni!

Condacul 2:
Desi nu avem indestulata vrednicie si pricepere noi ticalosii, pentru ca sa laudam cu potrivite cuvinte minunile tale, dar pentru ca din suflete curate si din inimi umilite indreptam catre tine aceste marturisiri, primeste-le Sfinte Spiridoane de la noi, care Ii cantam lui Dumnezeu: Aliluia!

Icosul 2:
Care dintre noi pacatosii s-ar putea lauda ca rugaciunea lui cu vrednicie va fi primita de tine, daca nu ne sarguim a stinge pornirea patimilor noastre cele trupesti, care sunt lucrare de la vicleanul diavol? Dar prin multimea intelepciunii tale, socotind slabiciunea firii noastre cu milostivire, pentru necazurile ce ne-au cuprins, primeste cantarea aceasta:

Bucura-te, cel ce din pantece ai fost ales de Dumnezeu;
Bucura-te, cel care fara invatatura filozofica ai fost legii aparator, biruind pe filozofi;
Bucura-te, arhiereule impodobit cu darul Sfantului Duh;
Bucura-te, comoara legii noastre cea mult pretuita;
Bucura-te, de la care si cei mai invatati legiuitori s-au povatuit;
Bucura-te, lauda arhiereilor si a dascalilor;
Bucura-te, podoaba Bisericii lui Hristos;
Bucwa-te, mustratorul obiceiurilor celor rele ale ereticilor;
Bucura-te, ca din pruncie ai fost plin de intelepciune;
Bucura-te, ca la Sobor te-ai aratat mare invingator;
Bucura-te, care pentru lege te-ai luptat cu toata puterea;
Bucura-te, cel ce si astazi de la noi credinciosii nu te departezi;
Bucura-te, Sfinte Ierarhe Spiridoane, mare facator de minuni!

Condacul 3:
Impovarati de multe ispite, si in noianul pacatelor celor mai vatamatoare aflandu-ne astazi, mare nadejde punem in tine, Ierarhe. Ajutorul celor fara de nadejde, mangaierea celor necajiti, te rugam fii mijlocitor pentru sufletele noastre, si impreuna sa cantam lui Dumnezeu: Aliluia!

Icosul 3:
Darul Duhului fiind cu tine, desi in tinerete ai fost pastor turmelor celor necuvantatoare, la batranete insa fiind cu intelepciune, ai stiut a pastori si turmele cele cuvantatoare ale credinciosilor si la Soborul cel dintai te-ai aratat aparator si de minuni facator; pentru aceasta iti aducem cantarea:

Bucura-te, episcopul Trimitundei;
Bucura-te, lauda poporului celui credincios;
Bucura-te, tamaduirea bolnavilor;
Bucura-te, ca esti rugator catre Dumnezeu pentru cei cuprinsi de patimi;
Bucura-te, ca din primejdii mantuiesti pe cei ce alearga la tine;
Bucura-te, izbavitorul patimilor celor trupesti si sufletesti;
Bucura-te, ca oricine alearga la ajutorul tau nu iese neajutorat;
Bucura-te, tamaduitorul ranilor celor de moarte;
Bucura-te, ca la orice intamplare fiind chemat esti grabnic ajutator;
Bucura-te, doctorul cel fara de plata;
Bucura-te, nadejdea tuturor;
Bucura-te, acoperamantul si scaparea noastra;
Bucura-te, Sfinte Ierarhe Spiridoane, mare facator de minuni!

Condacul 4:
Mult-milostive parinte, primeste rugaciunea aceasta a noastra a pacatosilor, si cu obisnuita ta bunatate si milostivire mijloceste catre Ziditorul tuturor, pentru ca sa daruiasca vindecare si sanatate robilor Sai celor ce te cheama in ajutor, si cu tine canta lui Dumnezeu: Aliluia!

Icosul 4:
Astazi stand inaintea icoanei tale, noi nevrednicii, ca si cand ne-am afla chiar inaintea moastelor tale, de care bogatie suntem lipsiti, si marturisand minunile tale pe care le-ai facut, Sfinte Spiridoane, asculta aceasta putina rugaciune si tinde noua dreapta ta cea puternica si binecuvantatoare spre ajutorul nostru, pentru ca dupa vrednicie sa savarsim cantarea aceasta:

Bucura-te, cel ce esti cu ingerii slujitor;
Bucura-te, ca esti si cu oamenii cu trupul petrecator;
Bucura-te, al carui trup astazi savarseste minuni;
Bucura-te, ca incaltamintele tale slujesc drept dovada;
Bucura-te, odor nepretuit al ostrovului Corfu;
Bucura-te, ca ale tale minuni in toata lumea s-au vestit;
Bucura-te, cel ce nu cruti osteneala pentru a face bunatati;
Bucura-te, ajutatorul celor ce stiu minunile tale;
Bucura-te, stalp neclintit al crestinatatii;
Bucura-te, lauda patriarhilor si a cuviosilor monahi;
Bucura-te, ca, slujind in biserica, serafimii te umbreau;
Bucura-te, prin care slujba Sfintelor cu vrednicie se savarsea;
Bucura-te, Sfinte Ierarhe Spiridoane, mare facator de minuni!

Condacul 5:
Asa precum la ostrovul Corfu, unde sunt moastele tale, cu milostivire cercetezi si vindeci toate neputintele poporului celui binecredincios, care asteapta ajutorul tau, indura-te si de noi nevrednicii; trimite ajutorul tau, si ne izbaveste de durerea care ne-a cuprins, intarindu-ne a canta lui Dumnezeu cantarea aceasta: Aliluia!

Icosul 5:
Pentru ca sa arati marea ta milostivire neamului omenesc, tu izbavesti din nevoi pe cei ce se invaluiesc in calatoria pe marea lumii, cand cer ajutorul tau puternic si din adancul inimii te lauda cu graiuri ca acestea:

Bucura-te, carmuitorul cel prea bun ai corabiilor celor invaluite;
Bucura-te, scaparea deznadajduitilor inotatori;
Bucura-te, alinarea valurilor tulburate;
Bucura-te, ca prin suflarea ta undele se potolesc;
Bucura-te, ca risipesti cu rugaciunea ta si furtuna;
Bucura-te, ca se lumineaza prin a ta mijlocire intunecimea norilor;
Bucura-te, ca esti tare ajutator celor de tunet spaimantati;
Bucura-te, izbavitorul celor infricosati de sageata fulgerului;
Bucura-te, ca tu mijlocind catre Mantuitorul, ne izbavesti de orice primejdii;
Bucura-te, nadejdea noastra si scaparea de acum;
Bucura-te, si pentru noi pacatosii care in toate primejdiile la tine nazuim;
Bucura-te, pentru ca nimeni, din cati alearga la tine, nu raman fara ajutor;
Bucura-te, Sfinte Ierarhe Spiridoane, mare facator de minuni!

Condacul 6:
Cinstitorule de Dumnezeu si dumnezeiescule Spiridoane, asculta rugaciunea aceasta a noastra in ceasul acesta, si prin Sfintele si de Dumnezeu primitele tale rugaciuni, ne izbaveste de razboiul ce ne infricoseaza, precum ai izbavit pe cei ce erau invaluiti in mare cand au chemat ajutorul tau, pentru ca si noi, ca aceia sa aducem lui Dumnezeu cantare: Aliluia!

Icosul 6:
Ierarhule al lui Hristos, cinstite slujitor al darului, soleste noua pacatosilor mijocirile tale cele bogate catre Stapanul, pentru ca sa ne invrednicim noi pacatosii a ne impartasi de bunatatile sufletesti si trupesti, cele fagaduite credinciosilor crestini, si sa cantam tie:

Bucura-te, Spiridoane al lui Hristos;
Bucura-te, cinstite slujitor al darului;
Bucura-te, vindecatorul bolnavilor;
Bucura-te, mir care imprastii toata durerea;
Bucura-te, roua cea racoritoare de fierbinteala patimilor celor mai cumplite;
Bucura-te, ca prin ale tale rugaciuni slabanogii se intaresc;
Bucura-te, de aproape ajutator al celor cufundati in multe primejdii;
Bucura-te, ca tu rogi pe Domnul pentru toti cati se afla pe patul durerilor;
Bucura-te, ca si noi pacatosii de la tine cerem ajutorul;
Bucura-te, ca vazand numai chipul tau pe icoana, toata durerea ni se alineaza;
Bucura-te, al patimilor mare mangaietor;
Bucura-te, si al celor neputinciosi tare sprijinitor;
Bucura-te, Sfinte Ierarhe Spiridoane, mare facator de minuni!

Condacul 7:
O, preamilostive si mult-indurate Doamne, nu trece cu vederea lacrimile robilor Tai, ci le ajuta si-i miluieste cu iubirea Ta de oameni, izbavandu-i de toate asupririle si de tot nceazul care i-a cuprins, din pricina multimii pacatelor si, precum pe soacra lui Petru ai ridicat-o din patul durerilor, asa ridica si pe robii Tai din primejdia in care se afla, pentru rugaciunile Sfantului Spiridon, cu care impreuna iti cantam: Aliluia!

Icosul 7:
Toate puterile ceresti laudand credinta cea tare catre Dumnezeu, cu tine dimpreuna slujesc Ziditorului lumii Celui fara de inceput; iar noi, nepricepandu-ne de alta rugaciune, aducem tie aceste cuvinte de lauda:

Bucura-te, ca ai stralucit credinta prin minuni;
Bucura-te, ca prin credinta ai putut face minuni;
Bucura-te, ca rugaciunile tale niciodata nu au fost neascultate;
Bucura-te, inteleptule rugator catre Dumnezeu;
Bucura-te, tamaie bine-primita inaintea Domnului;
Bucura-te, ale carui rugaciuni au scapat suflete din primejdii;
Bucura-te, cel ce biruiesti puterile celor fara de lege;
Bucura-te, tare ajutator al credinciosilor;
Bucura-te, taria cetatilor celor locuite de popoarele dreptmaritorilor;
Bucura-te, nimicirea zidurilor celor tari ale celor fara de lege;
Bucura-te, ca tiranii sunt biruiti auzind de puterea credintei tale;
Bucura-te, temelia asupra careia s-a asezat semnul crucii;
Bucura-te, Sfinte Ierarhe Spiridoane, mare facator de minuni!

Condacul 8:
Toti ocarmuitorii binecredinciosi, avand nadejdea lor catre tine, in orice intamplare nu se vor rusina, Parinte Spiridoane, fiind tu crestinatatii mare folositor; pentru aceea nu trece cu vederea si ale noastre rugaciuni, Milostive, si ne ajuta si ne izbaveste de toate nevoile, macar ca suntem nevrednici de aceasta dobandire si vom canta impreuna cu tine lui Dumnezeu: Aliluia!

Icosul 8:
Avand puterea darului primita de la Dumnezeu, tu ai prefacut seceta in ploi, precum si multimea prisositoare a ploilor, prin ale tale rugaciuni, Sfinte, s-a contenit, si de foametea aceea inspaimintatoare s-a usurat poporul cel ce o astepta, risipindu-se jitnitele stringatorilor de grau; pentru care cantam tie acestea:

Bucura-te, scaparea cea din foametea cea vazuta;
Bucura-te, ca tu, ca alt Ilie, ai prefacut seceta cea tare a vremii in ploi;
Bucura-te, prin ale carui rugaciuni s-au oprit ploile cele prisositoare;
Bucura-te, nadejdea cea buna a lucratorilor de pamant;
Bucura-te, multimea celor ce seamana cu credinta;
Bucura-te, secerisul cel imbelsugat al semanatorilor;
Bucura-te, camarasul cel bogat al saracilor;
Bucura-te, ca in orice vreme de seceta, cerand ajutorul tau, il si dobandim;
Bucura-te, ca de la tine primim ajutor pururea;
Bucura-te, mangaierea celor cuprinsi de nevoi;
Bucura-te, lauda credinciosilor;
Bucura-te, tarina bineroditoare;
Bucura-te, Sfinte Ierarhe Spiridoane, mare facator de minuni!

Condacul 9:
Facatorule de minuni, Sfinte Ierarhe Spiridoane, dupa cum in vremea lui Constantin si a lui Constantie, prin ale tale rugaciuni ai izbavit poporul de primejdie aducand peste semanaturile lor ploi hranitoare si risipind jitnitele strangatorilor de grau, asa si astazi trimite mila ta asupra noastra, daruindu-ne imbelsugare si timp roditor, pentru ajutorul sarmanilor si a celor ce plang, cu care dimpreuna vom canta lui Dumnezeu: Aliluia!

Icosul 9:
Cand ai auzit pe saracul acela cerandu-ti ajutor la nceazurile lui, nu l-ai departat cu cuvinte intristatoare, nici l-ai deznadajduit de la bogata dobandire, ci, prefacand sarpele in aur, l-ai dat lui cu binecuvantarea ta, spre intrebuintare, si l-ai scapat din cumpana nevoilor; pentru care auzi aceasta lauda:

Bucura-te, bogatia saracilor;
Bucura-te, ajutatorul celor lipsiti;
Bucura-te, ca ai schimbat sarpele in aur;
Bucura-te, ca ai prefacut firea jivinei in metal;
Bucura-te, ca prin aceasta ai aratat netrebnicia metalului cea amagitoare, a fi trebnica numai in cele de folos;
Bucura-te, ca prin aceasta saracul s-a mantuit;
Bucura-te, ca ai aratat minunea ta imprumutatorului;
Bucura-te, ca prin rugaciunea ta iarasi in sarpe s-a prefacut aurul;
Bucura-te, comoara neimputinata a saracilor;
Bucura-te, ale carui daruri mintea noastra nu le poate judeca;
Bucura-te, vistierul darurilor lui Hristos;
Bucura-te, ca averea lumii acesteia nu ti-a trebuit;
Bucura-te, Sfinte Ierarhe Spiridoane, mare facator de minuni!

Condacul 10:
Asemenea saracului aceluia socotindu-ne si pe noi, care suntem saraci de faptele cele bune, daruieste-ne ajutorul tau cu care, biruind toate pornirile vrajmasilor de asupra noastra si navalirea serpilor celor otravitori de ganduri, care se lupta cu noi neincetat, sa dobandim cele spre folos pentru viata aceasta si pentru cea viitoare, cantand impreuna cu tine lui Dumnezeu: Aliluia!

Icosul 10:
Cine nu se va infricosa de lucrurile tale, cand va auzi, cum cea moarta din mormant ti-a raspuns, cand ai intrebat-o si cum au fost izbaviti corabierii de inecare? Pentru zavistuitul, pe care l-ai izbavit de la moarte. Si pentru toate minunile tale, toti iti aducem aceasta lauda:

Bucura-te, ajutorul vaduvelor;
Bucura-te, descoperirea lucrurilor celor nestiute;
Bucura-te, ca si cea moarta ti-a raspuns pentru credinta ta;
Bucura-te, ca raspunsul acela a facut pe cei necredinciosi sa amuteasca;
Bucura-te, ca tu toate acestea le-ai facut pentru credinta;
Bucura-te, ca ai savarsit minuni de care s-au ingrozit alesii paganilor;
Bucura-te, ca pentru slava Ziditorului ai voit a face acestea;
Bucura-te, ca bunatatile pamantului nu ti-au trebuit;
Bucura-te, ca ai adunat avutiile tale in cer;
Bucura-te, ca si astazi tot de acolo se revarsa milele tale;
Bucura-te, si pentru noi care multumim tie pentru cate ne daruiesti;
Bucura-te, ca pentru toate cantam tie: “Bucura-te”
Bucura-te, Sfinte Ierarhe Spiridoane, mare facator de minuni!

Condacul 11:
Auzind moarta glasul tau, din mormant ti-a raspuns la intrebarea ce i-ai facut; si precum cu credinta ai facut trupul cel fara de suflare sa dea glas, asa cu milostivire fa si trupurile noastre acestea lipsite de bunatati, ca sa dobandeasca sanatate si mantuire, pentru ca si noi, dimpreuna cu tine, Sfinte, sa aducem lui Dumnezeu cantare: Aliluia!

Icosul 11:
Doctorul sufletelor si al trupurilor, Sfinte Spiridoane, care pe imparatul Constantin l-ai izbavit de boala ce avea si pe copilul femeii celei de atunci l-ai intors spre viata, intoarce si ticalosul nostru suflet cel mort de mutimea pacatelor ce l-au cuprins din indemnarea diavolului, si primeste spre plata multumirea aceasta:

Bucura-te, tamaduirea credinciosului imparat;
Bucura-te, scaparea copilului femeii cel ce era pe moarte;
Bucura-te, ca prin tine a fost bucurata mama copilului cel vindecat;
Bucura-te, bucuria maicilor celor iubitoare de fii;
“Bucura-te”, a zis tie imparatul Constantin;
“Bucura-te”, ti-a cantat cu lacrimi femeia aceea cu fiul sau;
Bucura-te, ale carui leacuri nu sunt amagitoare;
Bucura-te, scaparea femeii celei desfranate care a indraznit a se atinge de tine;
Bucura-te, ca vazand tu desfranarea ei, pocaindu-se s-a curatat;
“Bucura-te”, a strigat tie desfranata aceea, daca a scapat de pacate;
Bucura-te, tamaduirea trupului meu;
Bucura-te, mantuirea sufletului meu;
Bucura-te, Sfinte Ierarhe Spiridoane, mare facator de minuni!

Condacul 12:
Nu cerem mai multa indurare de la tine, parinte, decat ai aratat tuturor acelora care mai inainte de noi au ajuns la ajutorul tau si, pentru numele tau si mijlocirea ta, au dobandit de la Imparatul cerului si al pamantului vindecare bolilor, sanatate si sporire catre cele de folos, pentru ca, precum aceia, asa si noi dimpreuna cu tine, sa cantam lui Dumnezeu: Aliluia!

Icosul 12:
Nu ne da mortii, preafericite, precum pe femeia cea cazuta in pacatul desfranarii, macar ca si decat dansa suntem mai pacatosi; pentru ca noi, fiind cuprinsi de rusinea faptelor noastre celor ce din tinerete ne-au cuprins, nu ne vom indoi a marturisi pacatele noastre catre tine si a cere ajutorul tau cu graiuri ca acestea:

Bucura-te, marturia celor ce si-au marturisit pacatele catre tine si s-au pocait;
Bucura-te, mustrarea celor ce cu viclenie tainuiesc pacatele lor;
Bucura-te, ca nu suferi pe cei ce petrec in nelegiuiri;
Bucura-te, ca te-ai aratat folositor tare celor ce s-au pocait;
Bucura-te, ca tu ai slobozit limba mandrului diacon ce se oprise, spre smerire;
Bucura-te, ca tu ai intors capra de la cel ce o rapise, aducand-o la stapanul ei;
Bucura-te, ca tu mai inainte ai descoperit lucruri nestiute care aveau sa fie;
Bucura-te, ca multi au venit la credinta, vazand ale tale minuni;
Bucura-te, ca si eu de la tine astept tamaduire;
Bucura-te, si-mi fii mijocitor pentru iertarea pacatelor mele;
Bucura-te, ca ai bucurat cu minunile tale tot neamul crestinesc;
Bucura-te, astazi si pentru mine pacatosul si ma miluieste;
Bucura-te, Sfinte Ierarhe Spiridoane, mare facator de minuni!

Condacul 13: (acest condac se zice de trei ori)

O, preabunule si intru tot laudate Parinte Spiridoane, primind acest dar de acum, fii mijlocitor catre induratul Dumnezeu, ca pentru ale tale Sfinte rugaciuni si a Sa iubire de oameni, sa ne daruiasca sanatate si iertare de pacate, ca si noi cu tine impreuna sa cantam lui Dumnezeu: Aliluia!

Apoi se zice iarasi Icosul 1:
Popoarele credinciosilor cunoscand multimea minunilor tale, prin care ai rusinat pornirea ereticilor cea fara judecata asupra credintei noastre, cu umilinta te laudam pe tine, cu cantari ca acestea:

Bucura-te, ierarhul Mantuitorului Hristos;
Bucura-te, scaparea celor ce nazuiesc catre tine;
Bucura-te, indreptatorul credintei;
Bucura-te, ajutatorul celor necajiti;
Bucura-te, ca mintea paganilor tu o intuneci;
Bucura-te, ca si tu ai lucrat stralucirea credintei;
Bucura-te, ca pe protivnici vitejeste i-ai gonit;
Bucura-te, cel ce pururea noua te-ai aratat purtator de biruinta;
Bucura-te, faclia care luminezi pe cei din intunericul pacatului;
Bucura-te, cel ce cu blandete primesti la tine pe cei gresiti;
Bucura-te, invatatorul dogmelor crestinesti;
Bucura-te, care cu negraita dulceata indreptezi pe cei nepriceputi;
Bucura-te, Sfinte Ierarhe Spiridoane, mare facator de minuni!

si Condacul 1:
Aparatorului credintei dreptmaritorilor, Cuviosului Parintelui nostru Spiridon, sa-i aducem din inima marturisiri multumitoare, toti care prin ale lui intelepte invataturi ne-am luminat cu credinta, si sa-i cantam: Bucura-te, Sfinte Ierarhe Spiridoane, mare facator de minuni!

